दिनचर्या बदल बीमारी से बचें, योग करें : विज्ञानानंद
21वींसदीके वैज्ञानिक युग में और बढ़ते शहरीकरण के कारण सामाजिक, बौद्धिक और आर्थिक विकास तो हुआ वहीं बढ़ते प्रदूषण के कारण डेंगू, चिकनगुनिया, टीबी कैंसर जैसी बीमारियां भी बढ़ रही हैं। इनसे बचने के लिए मनुष्य को दिनचर्या बदलनी होगी और योग की ओर बढ़ना होगा। यह कहना है कि स्वामी विज्ञानानंद का।
वह दिव्य ज्योति जागृति संस्थान की ओर से हनुमान गेट स्थित आश्रम में आयोजित दो दिवसीय विलक्षण योग एवं ध्यान शिविर में बोल रहे थे। उन्होंने कहा कि विश्व स्वास्थ्य संगठन की रिपोर्ट के मुताबिक आज भी 45 प्रतिशत बीमारियां ऐसी है, जिसका समाधान आधुनिक चिकित्सा प्रणाली में तो नहीं है। लेकिन भारत की विशुद्ध वैदिक प्रणाली योग में है। पतंजलि ऋषि का योग सूत्र आज भी इस तथ्य को स्वीकृत करता है। व्यक्ति यदि योग एवं प्रणायाम करें, तो शत प्रतिशत बीमारियों से मुक्ति पाकर आरोज्य जीवन जी सकता है। उन्होंने कहा कि यदि कुशल योगकर्ता की निगरानी में योग किया जाए, तो व्यक्ति को विविध लाभ प्राप्त होंगे। इस दौरान कार्यक्रम में सैकड़ों की संख्या में साधक शामिल हुए। जिसमें साधकों ने सामूहिक रूप से योग एवं प्रणायाम किया। स्वामी विज्ञानानंद ने कहा कि संस्थान की ओर से निशुल्क विलक्षण योग एवं आयुर्वेदिक शिविर लगाए जा रहे हैं। ताकि समाज को स्वस्थ रखा जा सके।
यमुनानगर | दिव्या ज्योति जागृति संस्थान द्वारा आयोजित शिविर में योग करते लोग योग करवाते योगाचार्य।
mag_Deva hin_Deva hin_Deva awa_Deva